JWD ออกหุ้นกู้ 500 ลบ. ชูดอกเบี้ย 5.60% ขายสถาบัน-รายใหญ่ 31 ม.ค.-2 ก.พ.
JWD ออกหุ้นกู้ 500 ลบ.ชูดอกเบี้ย 5.60% ขายสถาบัน-รายใหญ่ 31 ม.ค.-2 ก.พ. เพื่อนำเงินไปชำระคืนเงินกู้ยืมสถาบันการเงิน
JWD ออกหุ้นกู้ 500 ลบ.ชูดอกเบี้ย 5.60% ขายสถาบัน-รายใหญ่ 31 ม.ค.-2 ก.พ. เพื่อนำเงินไปชำระคืนเงินกู้ยืมสถาบันการเงิน
5 ม.ค. 2565

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 ซึ่งผู้ออกหุ้นกู้มีสิทธิไถ่ถอนก่อนครบกำหนด มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ.2568 อัตราดอกเบี้ยคงที่ 5.60% ต่อปี ชำระดอกเบี้ยทุก 3 เดือนตลอดอายุหุ้นกู้ เสนอขายให้แก่ ผู้ลงทุนสถาบัน และ/หรือ ผู้ลงทุนรายใหญ่ ผ่าน บล.เคทีบีเอสที ในวันที่ 31 ม.ค. และ 1-2 ก.พ.65
บริษัท ฟิทช์ เรทติ้งส์(ประเทศไทย) จำกัด จัดอันดับความน่าเชื่อถือของบริษัท อยู่ที่ “BBB-(tha)”แนวโน้มอันดับเครดิต “Stable”  เมื่อวันที่ 14 มิ.ย.64 โดยบริษัทมีวัตถุประสงค์จะนำเงินไปใช้ชำระคืนเงินกู้ยืมจากสถาบันการเงิน จำนวนทั้งสิ้น 500 ล้านบาท